CELEX: 62022CN0054
Language: fi
Date: 2022-01-27 00:00:00
Title: Asia C-54/22 P: Valitus, jonka Romania on tehnyt 27.1.2022 unionin yleisen tuomioistuimen (kymmenes jaosto) asiassa T-495/19, Romania v. komissio, 10.11.2021 antamasta tuomiosta

21.3.2022   
            
            
               FI
            
            
               Euroopan unionin virallinen lehti
            
            
               C 128/12
            
         
      Valitus, jonka Romania on tehnyt 27.1.2022 unionin yleisen tuomioistuimen (kymmenes jaosto) asiassa T-495/19, Romania v. komissio, 10.11.2021 antamasta tuomiosta
      (Asia C-54/22 P)
      (2022/C 128/16)
      Oikeudenkäyntikieli: romania
      
         Asianosaiset
      
      
         Valittaja: Romania (asiamiehet: E. Gane, L. Lițu ja L.-E. Bațagoi)
      
         Muut osapuolet: Euroopan komissio, Unkari
      
         Vaatimukset
      
      
                  —
               
               
                  todetaan, että valitus otetaan tutkittavaksi, kumotaan unionin yleisen tuomioistuimen asiassa T-495/19 antama tuomio asetuksen N:o 211/2011 4 artiklan 2 kohdan b alakohdan rikkomista koskevan kanneperusteen tutkinnan osalta, annetaan asiassa T-495/19 ratkaisu, jossa päätöksen (EU) 2019/721 kumoamista koskeva kanne hyväksytään
                  tai
               
            
                  —
               
               
                  todetaan, että valitus otetaan tutkittavaksi, kumotaan unionin yleisen tuomioistuimen asiassa T-495/19 antama tuomio asetuksen N:o 211/2011 4 artiklan 2 kohdan b alakohdan rikkomista koskevan kanneperusteen tutkinnan osalta ja palautetaan asia T-495/19 unionin yleisen tuomioistuimen ratkaistavaksi, jotta se antaa uuden ratkaisun, jossa se hyväksyy kumoamiskanteen ja kumoaa päätöksen (EU) 2019/721
               
            
                  —
               
               
                  velvoitetaan komissio korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Romania esittää valituksensa tueksi yhden valitusperusteen, joka koskee asetuksen N:o 211/2011 4 artiklan 2 kohdan b alakohdan rikkomista luettuna yhdessä SEU 5 artiklan 2 kohdan kanssa.
      Unionin yleinen tuomioistuin on tehnyt oikeudellisen virheen, jossa se rikkonut kyseistä säännöstä ja määräystä:
      
                  i)
               
               
                  Ensimmäiseksi niistä edellytyksistä tekemällään tulkinnalla, joiden mukaan komissio voi kieltäytyä rekisteröimästä eurooppalaista kansalaisaloitetta, erityisesti sillä, että se katsoi, että sellaisesta rekisteröinnistä voidaan kieltäytyä ainoastaan, jos on täysin poissuljettua, että komissio voi tehdä ehdotuksen unionin säädökseksi perussopimusten soveltamiseksi.
                  Sellainen aloite ylittää selvästi komission toimivallan, jonka perusteella se voi tehdä ehdotuksen säädökseksi, koska ehdotettujen toimenpiteiden abstraktisen tutkinnan jälkeen on olemassa vakavia epäilyksiä siitä, onko tällaisia toimenpiteitä mahdollista antaa perussopimusten perusteella.
               
            
                  ii)
               
               
                  Toiseksi tulkinnallaan, joka koskee komission mahdollisuutta rekisteröidä eurooppalainen kansalaisaloite varaumin tai ehdoin.
                  Komissio on velvollinen viittaamaan kaikkiin järjestäjien toimittamiin pakollisiin ja vapaaehtoisiin tietoihin, eikä se saa sivuuttaa niitä edes osaksi.